**ЗАКОН ЗА МЛАДИ**

- Со Законот за младинско учество и младински политики се уредуваат формите на младинско организирање, учество на младите во процесот на креирање на младински политики и донесување одлуки кои се однесуваат на нив, стратешките документи на национално и локално ниво, како и активностите и мерките кои ги преземаат органите на државната управа и единиците на локалната самоуправа за унапредување на положбата на младите во општеството, како и информирање и заедничко планирање на активности поврзани со и за млади.

- За прв пат во државата се носи таков закон преку кои се овозможува младинските претставници да седат на иста со маса носителите на одлуки и директно да учествуваат во креирањето на политики.

- Целиот процес за креирање на овој закон почна пред речиси 18 месеци од страна на иницијатива на Клубот за младински прашања при Собранието на РСМ. Во рамките на работната група учествуваат: пратеници, претставници од институции, младински организации, политички подмладоци.

- Предвидено е формирање на две национални тела – претставничко и советодавно тело.

- Националното претставничко тело на млади претставува сојуз на форми на младинско организирање кое ги претставува, координира и унапредува интересите на младинското организирање и во односите со органите на државната управа е препознаен како главен претставник на младинското организирање на национално ниво.

- Советодавното тело е тело за соработка помеѓу младински претставници и претставници на органите на државната управа кое има советодавна и надзорна улога при спроведувањето на младинските политики и активностите за млади. Националното советодавно тело за младински политики е составено од претставници именувани од органите на државната управа, но не повеќе од осум членови, и девет младински претставници избрани од Националното претставничко тело на младите.

- Политиките за млади мора да бидат спроведени во партнерство со младите на транспарентен и партиципативен начин со цел да се подобрување на квалитето на животот на младите и нивниот стандард. Mладите најдобро знаат што е најдобро за нив младите

- Со дефинирање на формите на здружување на локално ниво ќе им се овозможи и на младите од руралните средини поактивно да се вклучат во политичките процеси и да ја унапредат својата животна средина.

- Со законот се предвидува секоја државна институција, односно единица на локална самоуправа да има младински службеник назначен како појдовна точка за активностите на младите

- Со законот се предвидува формирање на канцеларија за млади од каде се координира работата за млади во единиците на локалната самоуправа и град Скопје и претставува примарна точка за пристап на младите на локално ниво

- Со овој закон се предвидува и креирање на младински центри каде ќе се подготвуваат и спроведуваат програми кои ја подобруваат благосостојбата на младите, развојот на личниот, социјален и професионален живот на младите, информации од важен интерес за младите и други аспекти од животот на младите. Во младинскиот центар се организираат дебати, обуки и истиот бесплатно го користат локалните младински совети и други младински форми на организирање.

**MЛАДИНСКА ГАРАНЦИЈА**

* Гаранција за млади е дел од Европските носечки иницијативи и има за цел да им обезбеди на младите лица (15-29 години), во период од четири месеци од денот на евиденција во Агенција за вработување на Република Северна Македонија, квалитетна понуда за вработување, континуирано образование и обука, или практиканство.
* Во 2018 година, пилотирањето на ГМ се спроведе во три пилот општини: Гостивар, Струмица и Скопје, додека во 2019 ГМ се спроведува на територија на цела РСМ со посебен акцент на трите најранливи региони: полошкиот, југозападниот и североисточниот регион, но и во Струмица, Гази Баба и Шуто Оризари
* Оваа мерка е поздравена и од Европската комисија, преку која се вработија 1839 млади лица и еден од главните адути на Владата во поглед на намалување на младинската невработеност, следејќи ги европските практики
* Северна Македонија е единствена земја во регионот којашто не е ЕУ членка, а ја има воведено Гаранцијата за млади. До 2020 година очекуваме и законско решение со коешто на секое младо лице ќе му се гарантира дека по завршувањето на образованието ќе добие можност да се доквалификува и да добие можност да се стекне со одредена вештина којашто ја немало во образовниот процес за на крајот да дојде до вработување

**СТРУКТУРЕН ДИЈАЛОГ**

* Владата на Република Северна Македонија во рамките на своето работење, креирање на политики и нивно спроведување активно се води од начелото на партиципативност и секогаш го зима мислењето и ставовите на младите во процесите на донесување на одлуки.
* Еклатантен пример на структурен дијалог е процесoт на креирање на Законот за младинско учество и младински политики, изработката на Националната стратегија за едно општество и интеркултурализам, ревизијата на националната стратегија за млади, спроведување на заклучоците од тематската седница...и тоа ефективна алатка за дијалог на млади и носители на одлуки и да го зголеми интересот на младите да се вклучат активно во општеството
* Сите политики за млади, идеи и решенија, во насока на креирање на подобар животен стандард за младите, се носат заедно со младите, младинските организации во еден транспарентен и инклузивен процес.
* Институциите даваат поддршка и ги отвораат вратите за да продре младинскиот глас за младинската иднина. Од таму е најважно, младите да не дозволат одлуките за нивната иднина да ги носат само возрасните, оти помина времето во кое старите знаеја што е најдобро за младите

**КО-МЕНАЏМЕНТ**

* Еден од клучните механизми за вклучување на младите во процесот на одлучување е воспоставување на коменаџмент тело каде младите би биле директно инволвирани во процесите на донесување на одлуки, а учество би земале претставници на надлежните министерства.
* Овој систем, модифициран и прилагоден спред потребите на младите е втемелен и во Законот за младинско учество и младински политики во форма на Национално советодавно тело за соработка помеѓу младински претставници и претставници на органите на државната управа кое кои има советодавна и надзорна улога при спроведувањето на младинските политики и активностите за млади.
* Националното советодавно тело за младински политики е составено од претставници именувани од органите на државната управа, но не повеќе од осум членови и девет младински претставници избрани од Националното претставничко тело на младите.
* Со овој систем, младите ќе седат на иста маса со носителите на одлуки и директно ќе се вклучени во процесите на носење на одлуки

**СРЕДНОШКОЛСКО ДЕМОКРАТСКО ОРГАНИЗИРАЊЕ**

* Според заклучокот од 59-та седница на Влада одржана на 20.03.2018 година, Министерството за образование и наука се задолжува да формира Работна група за средношколско демократско организирање
* Анализата на Законот за средно образование од страна на работната група укажува на отсуство на одредба со која ќе бидат регулирани правата и должностите на учениците. Имено во главата V од Законот за средно образование која е со наслов УЧЕНИЦИ, одредбите кои се содржани на ниту едно место не ги енумерираат правата и должностите на учениците, туку истите во најголем дел го регулираат начинот на стекнување на статусот ученик, дополнителната настава и педагошките мерки. Исто така, во Законот за средно образование, не постојат облици на организирање на учениците во однос на нивната активност вон часовите. Во училиштата на неформален начин и сега функционираат разни видови на клубови. Работата на ученичките клубови е насочена кон зголемување на активноста на учениците во различни сфери кои не се од нивен интерес
* Предлог закон за измена и дополнување на Законот за средно образование, како и правилник за ученичко учество со кои се утврдуваат правата и должностите на учениците и се отвара можност да се организираат во ученички групи, клубови и други форми на организирање со цел да се постигнат пошироките цели на средното образование и воспитување. Целта е да се создаде основа за натамошна систематска разработка на правото на ученичко учество и ученичко организирање
* Се предлага и применувањето на моделот ученик правобранител кој би ги унапредувал и штител правата на учениците, во согласност со Конвенцијата за правата на детето на Обединетите Нации. Моделот ученик правобранител е ученичка функција и должност која претставува нов модел на ученичко учество, доста значаен за заштита на детските права во училиштето.
* Заклучок на работната група е дека е неопходно да се работи на ученичкото организирање како во основното, така и во средното образование, бидејќи на тој начин младите ќе бидат директно вклучени во процесите на одлучување кои ги засегаат самите нив. Младите на овој начин ќе имаат прилика од најрани години да бидат дел од демократските процеси, градење на свест и поголема вклученост во општествените процеси и создавање на активна младина која понатаму ќе ги гради и пренесува демократските вредности

**СЕОПФАТНО СЕКСУАЛНО ОБРАЗОВАНИЕ**

* Од страна на Бирото за развој на образованието со Решение бр. 02-570/1 од 13.03.2018 година формирана е Работна група која што има за цел да му предложи на министерот за образование и наука, модели за сеопфатно сексуално образование за основно и средно образование.
* Предлог моделот/ите имаат за цел да го унапредат пристапот до проверени и релевантни информации од полето на сексуалното и репродуктивно здравје, во рамките на основното и средно образование
* Работната група активностите ги има насочено само кон обезбедување предлог модел за реализација на ССО во основното образование, иако цврсто стои зад препораките на Светската здравствена организација (СЗО) и на UNESCO, кои укажуваат од потребата за континуитет и холистичност во реализацијата на оваа настава.
* Поаѓајќи од актуелниот наставен план за деветгодишното основно образование и наставните програми, работната група разгледа пет можни модели за воведување на Сеопфатното сексуално образование во училиштата: задолжителен наставен предмет, изборен наставен предмет, интегриран модел во Биологија, Граѓанско образование и Унапредување на здравјето, воннаставна активност и реализација во рамките на програмата за Образование за животни вештини.
* Работната група изработи два нови предлога кои се всушност фузија на аспектите проценети како адекватни, од различните модели предложени од Бирото за развој на образование: Модифициран модел за задолжителен предмет и Модифициран модел за изборен предмет
* Моделот број 7 е избран како потенцијално најуспешен, и работната група предложи тој да биде пилотиран во најмалку четири училишта (Две во урбана средина, едно во рурална средина и едно училиште каде мнозинство од учениците се од малцинските етнички заедници) кои би се пријавиле доброволно за негова реализација, во деветто одделение. Едно училиште со слични карактеристики ќе служи за компарација на резултатите со останатите
* Пилотирањето, согласно Акцискиот план е предвидено да отпочне со реализација во 2021 година, доколку претходно бидат завршени сите планирани чекори: изработка на материјали за обука на наставниците, обука на наставниците, изработка и пилотирање на инструментите за евалуација на пилот програмата.
* Согласно акцискиот план моментално од страна на работната група формирана од БРО се работи на Подготовка на прирачник за наставници за пилот програма за сеопфатно сексуално образование во деветто одделение од основното образование; Утврдување/дефинирање на рамка за пишување на работилница согласно програмата за ССО базирана на компетенции; Анализа на постојните работилници и нивна адаптација согласно новата програма. Откако ќе бидат изготвени предлог наставни програми, материјалите за обука на наставниот кадар и прирачниците за ССО, ќе се пристапи кон пилотирање на избраниот предлог модел за ССО.

**СТУДЕНТСКО ДЕМОКРАТСКО ОРГАНИЗИРАЊЕ**

* При разгледување на постојните законски одредби, беше заклучено дека основите за студентското организирање се уредени со Законот за високото образование („Службен весник на Република Македонија“ бр. 82/2018) но и дека е отворена можноста за предлози за евентуално подобрување на овие одредби. Отпочнување на реализацијата на овие одредби зависи и од донесување на Статутите на универзитетите. Освен Статутот на Универзитетот „Свети Кирил и Методиј“, Статутите на останатите универзитети се донесени. Освен Статутот на Универзитетот „Свети Кирил и Методиј“, Статутите на останатите универзитети се донесени.
* Учеството на студентите треба да биде унапредено и во механизмите на Националната рамка за високообразовни квалификации, во делот на мобилноста на студентите и делотворното користење на можностите од Еразмус плус програмата и признавањето на академските квалификации стекнати во странство.
* Значаен простор во расправите беше отстапено и на Референтната рамка на компетенции за демократска култура на Советот на Европа. При дизајнирањето на студиските програми, на овие компетенции треба да им биде придадено должно внимание и преку улогата на студентите во системот за обезбедување на квалитет во високото образование и управувањето.
* Еден од посериозните проблеми на кои ќе треба да се работи е „видливоста“ на студентите и унапредување на нивниот интерес за учеството во процесите на студентското демократско организирање.
* Потребно е интензивирање на контактите со Европската унија на студентите (ESU) и унапредување на учеството на нашите студенти во нејзината работа заради поуспешно реализирање на одредбите од документите кои се носат со што ќе се подобри реализацијата на сè вкупните активности кои произледуваат од Болоњскиот процес
* МОФ во рамките на своите можности ќе подготви список на организации, универзитети и засегнати страни кои ќе бидат поканети во работната група со цел да се чујат нивните мислења и предлози во насока на унапредувањето на демократското организирање во рамките на високото образование. Потребно е списокот да вклучува претставници од невладините организации кои работат на оваа тема, студентски организации, претставници на студентските движења, студенти од факултетите како и дел од ректорите односно професорите кои би сакале да се вклучат во изработката на насоките за демократско работење на студентските собранија.

**СЕОПФАТНА ГРИЖА И ЛЕКУВАЊЕ НА МАЛОЛЕТНИ КОРИСНИЦИ НА ПСИХОАКТИВНИ СУПСТАНЦИИ**

* Во 2018 година Министерството за здравство по заклучок од 59-тата седница на Владата на Република Северна Македонија формираше мултисекторска работна група за подготовка на сеопфатна програма за третман, грижа и поддршка за овие деца и нивните семејства
* Обезбедувањето на сеопфатна грижа, третман и поддршка на децата кои употребуваат психоактивни супстанции (ПАС), подразбира координирано мултисекторско делување во повеќе фази кои имаат за цел: рана детекција на употреба на дроги кај децата, особено кај децата во социјален ризик, обезбедување на соодветен третман со здравствени и психо-социјални интервенции за децата и нивните семејства, и успешна ресоцијализација и реинтеграција на децата преку работа со целите семејства во тек и по лекувањето, или преку преодни програми за резиденцијален третман.
* Програмата за деца кои користат дрога е наменета за сите деца кои користат психоактивни супстанции. За успешна реализација на програмата потребно е ангажирање на социјалните, здравствените, образовните, корективните и безбедносните институции, како и на граѓанскиот сектор
* Програмата за третман и грижа на деца се нуди и е интегрирана низ повеќе услуги. Ова бара системски пристап кој вклучува собирање податоци, обука на персонал, посветеност и следење се додека децата не се реинтегрираат во заедницата. Местата за испорака на услуги вклучуваат теренски, амбулантски, дневно болнички, болнички, резиденцијални и сервиси за следење
* Во периодот што следи од страна на стручни лица ќе треба да се изработат дополнителни упатства и протоколи (упатство за скрининг, рана детекција и куса интервенција и други протоколи), како и обука за скрининг, рана детекција и куса интервенција, техники за советување и мотивациско интервју на матични доктори и матични доктори-педијатри, семејни лекари, здравствените работници во службите за школска медицина и стручни лица од социјални, образовни, казнено и воспитно поправни установи и граѓански организации

**ЗЕЛЕНИ РАБОТНИ МЕСТА**

* Постапувајќи согласно Записникот од 59 седница на Владата на Република Македонија одржана на 20.03.2018 г., точка 7, Министерството за животна средина и просторно планирање (МЖСПП), ја презема улогата на координатор на активноста
* Работната група направи прелиминарна анализа на потенцијалот на „зелените работни места“ за зголемена вработливост на младите. Имено, се утврди дека придавката “зелени” се користи за да ги квалификува работните места / занимањата во различни сектори, но уште повеќе, да ги промовира “зелените” политики и технологии, како двигатели за нови вработувања. Работната група се согласи дека нискојаглеродниот развој, примената на чисти технологии и технологии за намалување на емисии, воспоставуваат барања за нови занимања. Но, исто така, во голема мера станува збор за постојни занимања што треба да се надградат или унапредат. Од таа причина, неминовно е потребен заеднички пристап и соработка на сите чинители почнувајќи од образовниот процес (МОН), изработка и изработка на нови стандарди на занимања и програми за доквалификација (МТСП, ЦСОО, ЦОВ, АВРМ)
* Работната група прифати дефиниција: Зелени работни места се пристојни работни места кои придонесуваат за социјална еднаквост и зачувување, обновување и унапредување на животната средина и климата
* Работната група препорача зелените работни места и националната дефиниција да се употреби во сите национални документи во кои што постои поврзаност: Законот за младинско учество и младински политики, Стратегијата за млади, Програмата за Младинска гаранција за 2020 година да ги опфати и „зелените работни места“, Секторските комисии на Националната рамка за квалификации да изработат критериуми за “зелени работни места“ и индикатори за нивна мерливост